АҞӘА, жәабран 12 - Sputnik, Бадри Есиава. Аԥсны Аҵәахырҭатә банк Пицундатәи аҟәша аремонт ашьҭахь фымцалашарала аиқәыршәара апроблема иахырҟьаны жәабран 8 рҟынӡа инахахоит ҳәа иҳәеит Абанк арегионалтә директор Ахра Анқәаб.
"Ҳара аремонт ахыркәшара жәабран алагамҭазы ҳақәгәыӷуан, аха проблемақәа ирыдҳәаланы жәабран 8 рзы иааҳартуеит. Атәанчаҩцәа уаанӡеиԥш ртәанчахәы роур рылшоит абанк Бзыԥтәи аҟәшаҿы", - иҳәеит иара.
Аҵәахырҭатә банк Пицундатәи аҟәша аремонт иалаган ажьырныҳәа 3 рзы, уи аахыс ақалақь ахадара атәанчабцәа транспортла еиқәнаршәеит абанк Бзыԥтәи аҟәшаҿы ртәанчахәы роуларазы.
Автобус ақалақь ахадара иадҵуеит асааҭ 10:00 рзы есҽны, аԥсшьарамшқәа рзы ада.
Аԥсны атәанчабцәа иахьҭаҩу иахьмырԥшкәа азин рымоуп Аҵәахбанк иарбанзаалак аҟәшаҿы атәанчахәы роуларц.
Иара убас шәаԥхьар ҟалоит:
-
Аҵәахбанк Пицундатәи аҟәша жәабранмзанӡа аремонт азы иаркуп